Crkva sv. Petra i Pavla u Kozarcu
<s>Crkva sv. Petra i Pavla u Kozarcu nalazi se u Kozarcu, u opštini Prijedor, Bosna i Hercegovina.</s><s>Pripada Srpskoj pravoslavnoj crkvi, i  Eparhiji banjalučkoj.</s>

<s>Historija 
Crkva Svetih apostola Petra i Pavla u Kozarcu u potpunosti se podudara sa tipskim projektom za grkokatoličke crkve u Građevinskom odsjeku Zemaljske vlade u Sarajevu koji su izradili J. Kellner i Hans Niemeczek.</s><s>Na projektu je zabilježen datum izrade – 12. juli 1884.</s><s>Sagrađena je 1886, a osvećena 1887. godine.</s><s>Dva zvonika na zapadnoj fasadi se u arhitekturi pravoslavnih crkava 1887–1914. godine u BiH sreću, osim u Kozarcu, samo na crkvi u Brodcu iz 1884. godine.</s><s>U staroj crkvi Svetog Petra i Pavla samo se jednom godišnje vrši bogosluženje, a 2006. godine je u porti izgrađena nova crkva posvećena istim svetiteljima.</s>

<s>Opis stare crkve 
Crkva je sa trobrodnim konceptom prostora u unutrašnjosti  i dimenzija 18 x 10 metara.</s><s>Visina zidova je preko 5 metara, do sljemena krova crkva je visoka 10 metara, a u tom nivou se završava i zidani dio zvonika, na koji su postavljene izdužene barokne kape od pocinčanog lima.</s><s>Zvonici tako dosežu do otprilike 20 metara.</s>

<s>Ikonostas je jednostavna drvena pregrada sa troje dveri, ukrašena profilisanim vijencem koji dijeli zonu sokla, nešto bogatije profilisanim završnim vijencem i stubićima koji ga raščlanjuju po vertikali.</s><s>Carske dveri završene su jednostavnim lukom.</s><s>Bočne dveri su pravougaona vrata sa apliciranim lukom nad kojim je jednostavan vijenac.</s><s>Imaju skroman ukras od po dva pravougaona polja u donjoj zoni.</s><s>Ikone u crkvi u Kozarcu su pretežno serijski radovi, nabavljene iz novosadskih radionica koje su snabdijevale pravoslavne crkve na širokom prostoru Habzburške monarhije.</s><s>Sve ikone su rađene u duhu akademskog slikarstva i uglavnom su nevelikih slikarskih vrijednosti.</s><s>Nedavno je otkriveno da je jednu ikonu poklonio vladika Nikolaj Velimirović.</s>

<s>Literatura 
 Aleksandar Kadijević - Jedan vek traženja nacionalnog stila u srpskoj arhitekturi (sredina XIX – sredina XX veka), Građevinska knjiga Beograd, 1997.</s>

<s>Reference</s>

<s>Vanjske veze 
 Ikona poklon Nikolaja Velimirovića 
 Crkva sv. Petra i Pavla</s>

<s>Banja Luka
K
K</s>

